Yesbaned Ḥ-Sadi (1986/b) akken iwata Ben Bella, deg tallit n leḥkem-is, mazal ur yuɣal ara d ineslem, maca yuɣal akken segmi i as-d-sarḥen seg lḥebs deg useggas n 1980, xas akken yessexdam deg kra n tikkal tanfalit "tanemla taɛrabt tineslemt."D aselmes nniḍen i "tanemla tazzayrit", d taɛrabt, i yellan deg wakud-nni am lesas agejdan i tmendelit-is akked uxeddim-is. Deg uɣawas-a, tamuɣli-ines tban yerna d taneggarut: « Aɛarreb d ayen ilaqen acku ulac tanemla mebla ma tella, […] Ulac tikli ɣer zdat mebla aɛerreb. » (Inaw n 05 deg yulyu 1963).